cyanic-selkie/wikianc huggingface dataset:
विकि
उपयोगकर्ता समुदाय
वर्ल्ड वाइड वेब में विकियों के बीच अंग्रेजी भाषा के विकिपीडिया के पास उपयोगकर्ताओं की सबसे बड़ी संख्या है और सभी वेबसाइटों के बीच यातायात के आधार शीर्ष 10 में इसका स्थान है। अन्य बड़े विकिज़ में शामिल हैं विकिविकिवेब, मेमोरी अल्फा, विकि ट्रेवल, वर्ल्ड 66 और Susning.nu एक स्वीडिश भाषा के ज्ञान का आधार.
शोध समुदाय
विकिज़ शोध के एक सक्रिय विषय रहे हैं। दो प्रसिद्ध विकि सम्मेलन हैं
इसके अलावा कई छोटे शैक्षिक समुदाय हैं जो विकि सॉफ्टवेयर या उसके प्रकारों का उपयोग करते हैं। विकिडॉट की 'दार्शनिक अन्वेषण' बेहतर ज्ञात में से एक है।
लंदन टाइम्स के उच्च शैक्षणिक समाचार पत्र के अप्रैल 2009 के एक लेख में, दार्शनिक मार्टिन कोहेन ने भविष्यवाणी की कि यह 'बॉटम-अप' मॉडल विकिपीडिया और सिटीज़ेन्डियम जैसे महत्त्वकांशी "सम्पूर्ण ज्ञान के पुस्तकालयों" को समय के साथ पछाड़ देगा.
चना
चना चना एक प्रमुख दलहनी फसल है। चना के आटे को 'बेसन' कहते हैं | चना जिसका साइंटिफिक नाम Cicer arietinum है. जिसकी ज्यादातर खेती भारत और मध्य पुर्वीय देशो में बहुत लंबे समय से की जाती आयी है. इसकी सब्जी खाने में काफी स्वादिष्ट होती है. साथही यंह अन्य सब्जियों असानिसे इस्तेमाल होता रहता है. चने में विटामिन, मिनिरल और फायबर की काफी मात्रा होती है. यंह स्वास्थ केलिए काफी लाभदायक है. जिसमे वजन को नियंत्रण करनेमे, पाचन तंत्र का स्वास्थ और अन्य घातक बीमारियों से बचनेमे मदत करता है. विशेस बात करे तो इसमे प्रोटीन की काफी मात्रा होती है, बहोत से लोग जो मासं का सेवन नही करते उनके लिए यंह चना एक अन्य खाने का विकल्प के तोरपर देखा जाता है.
काबुली चना
चने की ही एक किस्म को काबुली चना या प्रचलित भाषा में छोले भी कहा जाता है। ये हल्के बादामी रंग के काले चने से अपेक्षाकृत बड़े होते हैं। ये अफ्गानिस्तान, दक्षिणी यूरोप, उत्तरी अफ़्रीका और चिली में पाए जाते रहे हैं। भारतीय उपमहाद्वीप में अट्ठारहवीं सदी से लाए गए हैं, व प्रयोग हो रहे हैं।
चने की खेती
नीचे चना की उन्नत उत्पादन तकनीक दी गयी है जो उत्तरी भारत के लिये विशेष रूप से लागू होती है-
बुआई का समयः समय पर बुआई 1-15 नवंबर व पछेती बुआई 25 नवंबर से 7 दिसंबर तक
फ्रलूक्लोरेलिन 200 ग्राम (सक्रिय तत्व) का बुआई से पहले या पेंडीमेथालीन 350 ग्राम (सक्रिय तत्व) का अंकुरण से पहले 300-350 लीटर पानी में घोल बनाकर एक एकड़ में छिड़काव करें। पहली निराई-गुड़ाई बुआई के 30-35 दिन बाद तथा दूसरी 55-60 दिन बाद आवश्यकतानुसार करें।
पौध संरक्षण
इस कीड़े की रोकथाम के लिए 200 मि.ली. फेनवालरेट (20 ई.सी.) या 125 मि.ली. साइपरमैथ्रीन (25 ई.सी.) को 250 लीटर पानी में मिलाकर प्रति हेक्टेयर की दर से आवश्यकतानुसार छिड़काव करें।
यह कीट चने की फसल को सबसे ज्यादा नुकसान पहुंचाता है। इससे बचाव के लिए 125 मि.ली. साइपरमैथ्रीन (25 ई. सी.) या 1000 मि.ली. कार्बारिल (50 डब्ल्यू.पी.) को 300-400 लीटर पानी में घोल बनाकर उस समय छिड़काव करें जब कीड़ा दिखाई देने लगे। यदि जरूरी हो तो 15 दिन बाद दोबारा छिड़काव करें।
इस रोग से बचाव के लिए उपचारित करके ही बीज की बुआई करें तथा बुआई 25 अक्टूबर से पहले न करें।
चना के उत्पादन का विश्व वितरण
चना का सबसे ज्यादा उत्पादन भारत में होता है।
दाल
चने को दल कर दोनो पत्रक अलग अलग होने पर चने की दाल मिलती है। चने की दाल का प्रयोग भोजन में विशेष रूप से किया जाता है। ये अत्यधिक गुणकारी होती है। इसकी दाल को पीस कर आटा प्राप्त किया जाता है जिसे सामान्य भाषा मे बेसन कहा जाता है। बेसन से भारत मे कई प्रकार के स्वादिष्ट व्यंजन बनाये जाते है जैसे बेसन चक्की, बेसन के चीले, आलूबड़े आदि।
खुण्डोली-रिंग०-१, चौबटाखाल तहसील
खुण्डोली-रिंग०-१, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
बौद्ध शब्दावली
यहाँ बौद्ध धर्म में प्रयुक्त प्रमुख शब्दों की व्याख्या की गयी है।
1. अग्रबोधि : यहाँ ‘अग्र’ शब्द बोधि के विशेषण के रूप में प्रयुक्त है, जिसका आशय है - आगे, श्रेष्ठ अथवा प्रमुख तथा बोधि का अर्थ है - ज्ञान । इस प्रकार अग्रबोधि का आशय श्रेष्ठ ज्ञान है । भगवान् बुद्ध इस ज्ञान की प्राप्ति के अनन्तर ही सम्यक्सम्बुद्ध कहलाये ।
2. अचिन्त्य : जिसके विषय में विचार न किया जा सके ।
4. अनागामी : यह साधक की तीसरी अवस्था है । इस अवस्था को प्राप्त किया हुआ साधक केवल एक ही बार देवलोक में जन्म लेता है, किन्तु बौद्ध शास्त्रों में प्रायशः ‘अनागामी’ शब्द की जगह ‘ओपपातिक’ शब्द ही मिलता है । इस अवस्था में ओरम्भागय-संयोजनों का परिक्षय हो जाता है ।
5. अनित्यता : क्षयधर्मता, व्ययधर्मता तथा विपरिणामधर्मता इसके पर्याय हैं । रूप, वेदना, संज्ञा, संस्कार और विज्ञान सभी व्ययधर्मा हैं, अनित्य हैं । इस प्रकार मानव जीवन की अनित्यता एवं निस्सारता सिद्ध हो जाती है ।
7. अपाय : अपाय का अर्थ दुर्गति है, ये हैं - पशुयोनि, प्रेतयोनि और असुर योनि । बौद्ध साहित्य में असुर योनि को सम्मिलित कर इनकी संख्या चार बताई गई है । कहीं-कहीं नरक को छोड़कर इनकी संख्या 3 मानी गई है ।
8. अष्टांग आयुर्वेद : आयुर्वेद एक चिकित्सा पद्धति है । इसके आठ अंग हैं - द्रव्याभिधान, गदनिश्चय, कायसौख्य, शल्यकर्म, भूतनिग्रह, विषनिग्रह, बालवैद्य और रसायन ।
10. अविद्या : (अज्ञान, प्रतीत्यसमुत्पाद का एक अंग, संयोजन का नाम) चार आर्य सत्यों के साक्षात्कार से ‘अर्हत्’ पद की प्राप्ति होती है । इन चार आर्यसत्यों के अज्ञान स्वरूप अविद्या के कारण ही प्राणियों का विविध योनियों में संसरण हो रहा है और इसी के परिणाम स्वरूप स्वयं बुद्ध भी अनेक पूर्व जन्मों में संसारचक्र में घुमते रहे हैं ।
11. आर्यसत्य : सम्बोधि प्राप्ति के समय बुद्ध ने इन्हीं चार आर्य सत्यों का साक्षात्कार किया था । इन चार आर्य सत्यों के नाम निम्न प्रकार से हैं - (1) दुःख, (2) दुःख समुदय, (3) दुःख निरोध तथा (4) दुःखनिरोध गामिनी प्रतिपदा ।
12. आलयविज्ञान : आलयविज्ञान वह विज्ञान है जिसमें समस्त वासनाएँ अथवा संस्कार रहते हैं । वसुबन्धु आलय के दो व्युत्पत्तिपरक अर्थ करते हैं - (1) समस्त धर्मकार्यभाव इस आलय विज्ञान से उपनिबद्ध होते हैं । (2) वह समस्त धर्मों का हेतु है, अतः कारणभावेन उपनिबद्ध होने के कारण यह ‘आलय’ विज्ञान है ।
13. इन्द्रिय : श्रद्धा, वीर्य, स्मृति, समाधि और प्रज्ञा आदि पाँच ‘इन्द्रिय’ हैं ।
14. उपपादुक : महासांघिक बुद्ध एवं बोधिसत्त्व को ‘उपपादुक’ मानते थे । जो सत्त्व सकृत् उत्पन्न होते हैं, जिनकी इन्द्रियाँ अविकल हैं, जो सर्व अंग-प्रत्यंग से उपेत हैं, ‘उपपादुक’ कहलाते हैं ।
15. उपादान : ‘उपादान’ का अर्थ है आसक्ति । इसके चार प्रकार होते हैं - (1) कामोपादान - कामवासना में आसक्ति। (2) दृष्ट्युपादान - मिथ्या सिद्धान्तों में आसक्ति । (3) शीलव्रतपरामर्शोपादान - व्यर्थ के कर्मकाण्डों में आसक्ति (4) आत्मोपादान : आत्मवाद में आसक्ति ।
17. उपासक : बौद्ध धर्मानुयायी गृहस्थ पुरुष उपासक कहलाता है। उपासक बुद्ध, धर्म और संघ की शरण स्वीकार करता है तथा पंचशीलों के परिपालन का व्रत लेता है ।
18. उपासिका : बौद्ध धर्म को मानने वाली गृहस्थ स्त्री उपासिका कहलाती है । यह भी उपासक के समान पंचशीलों के परिपालन का व्रत लेती है । उपासक और उपासिकाओं का कर्त्तव्य है कि वे भिक्षु और भिक्षुणियों की आवश्यकताओं की पूर्ति करें तथा उनसे धर्म सुनें ।
19. ऋद्धि : दिव्य शक्ति अथवा योगबल ।
20. कल्प : असंख्य वर्षों के काल की एक इकाई । ये चार प्रकार के हैं - (1) संवर्त कल्प (2) संवर्त स्थायीकल्प (3) विवर्त कल्प (4) विवर्त स्थायीकल्प संवर्त कल्प में प्रलय और विवर्त कल्प में सृष्टि का क्रम निरन्तर चलता रहता है ।
21. कुशल : यह पद पुण्य, पवित्र और उत्तम के अर्थ में प्रयुक्त हुआ है ।
22. कुशलकर्मपथ : इनकी संख्या 10 हैं । (1) प्राणी हिंसा से विरति, (2) चोरी से विरति, (3) काम सम्बन्धी दुराचार से विरति, (4) असत्य भाषण से विरति, (5) चुगली न करना, (6) कटुवचन से विरति, (7) बकवाद से विरति, (8) अलोभ से विरति (9) वैमनस्य से विरति (10) मिथ्यादृष्टि से विरति।
23. चक्रवर्ती : राजा में पाये जाने वाले सात रत्न । ये रत्न सभी राजाओं में नहीं पाये जाते । व्रतों के पालन से ही इन रत्नों की प्राप्ति होती है । सात रत्नों की प्राप्ति पर ही राजा ‘चक्रवर्ती’ संज्ञा वाला होगा । ये सात रत्न हैं - चक्ररत्न, हस्तिरत्न, अश्वरत्न, मणिरत्न, स्त्रीरत्न, गृहपतिरत्न, परिणायक रत्न । खुद्दक निकाय के कुछ ग्रन्थों में परिणायक रत्न के स्थान पर सातवाँ रत्न पुत्ररत्न माना गया है ।
24. चतुर्महाद्वीप : महाद्वीपों की संख्या 4 है । जम्बुद्वीप, अपरगोयान, पूर्वविदेह तथा उत्तरकुरु । प्रत्येक महाद्वीप 500 छोटे द्वीपों द्वारा घिरा हुआ है । इन्हें चतुर्द्वीप के नाम से भी जाना जाता है । सुमेरू पर्वत के चारों ओर के ये चारों द्वीप हैं । पूर्व में पूर्वविदेह, पश्चिम में अपरगोयान, उत्तर में उत्तरकुरु तथा दक्षिण में जम्बुद्वीप ।
25. चारिका : चारिका का सामान्य अर्थ है - विचरण करना अथवा चलना किन्तु यहां इसका अर्थ है - भगवान् बुद्ध का भिक्षु मण्डलियों के साथ एक स्थान से दूसरे स्थान तक भिक्षाटन एवं धर्मोपदेश करते हुए धीरे-धीरे आगे जाना ।
26. चीवर : भिक्षु का काषाय वस्त्र जो कई टुकड़ों के साथ जोड़कर बनाया जाता है, चीवर कहलाता है । विनय के अनुसार भिक्षु को तीन चीवर धारण करने का विधान है -
(1) अन्तरवासक : अधोवस्त्र, जिसे लुंगी के समान लपेटा जाता है ।
(2) उत्तरासंग : यह इकहरी चादर के समान होता है, जिससे शरीर को लपेटा जाता है । यह चार हाथ लम्बा और चार हाथ चौड़ा होता है ।
(3) संघाटी : दुहरी सिली होने के कारण इसे दुहरी चादर कहा जा सकता है । यह कंधे पर तह लगाकर रखी जाती है । ठंड लगने अथवा अन्य कोई कार्य आ पड़ने पर इसका उपयोग किया जाता है ।
27. जम्बुद्वीप : भारतवर्ष का प्राचीनतम नाम जम्बुद्वीप है । दस हजार योजन विस्तार भू-भाग, जिसमें 4000 योजन प्रदेश जल से भरा है, समुद्र कहलाता है । 3000 योजन में मनुष्य रहते हैं । शेष 3000 योजन में 84 कूटों से शोभित चारों ओर बहती हुई पाँच नदियों से विचित्र 500 योजन वाले अति उन्नत हिमवान् (हिमालय) हैं ।
28. तथागतः यथार्थ ज्ञाता । यह भगवान् बुद्ध का विशेषण है । पूर्व बुद्धों ने जिस मार्ग का अनुसरण किया, उसी मार्ग का अनुसरण शाक्यमुनि बुद्ध ने भी किया । इसलिए बुद्ध का तथागत भी एक विशेषण है ।
30. दण्डपाणि शाक्य : गोपा के पिता । कपिलवस्तु के शाक्य।
31. दशबल : यह बुद्ध का पर्याय है । बुद्ध को दस बलों वाला माना गया है । बुद्ध के अतिरिक्त दस बल अन्य किसी में नहीं पाये जाते ।
32. देशना : देशना का अर्थ उपदेश है । बुद्ध के मौखिक प्रवचनों के लिए ‘देशना’ शब्द का प्रयोग हुआ है । प्रस्तुत आलोच्य ग्रन्थ के चतुर्थ परिवर्त ‘देशनापरिवर्त’ में ‘देशना’ अपराध स्वीकारोक्ति के अर्थ में भी प्रयुक्त हुआ है ।
33. धर्मकाय : प्रारम्भ में भगवान् बुद्ध के उपदेशों का सूचक उनका धर्मकाय था किन्तु उसमें शील, समाधि, प्रज्ञा, विमुक्ति ज्ञान और विमुक्ति दर्शन, इन पाँच स्कन्धों का समावेश किया गया । अब उनका धर्मकाय परार्थ अथवा स्वाभाविक काय मान लिया गया । यह उनका स्वाभाविक काय उपासकों के अनुसार परिशुद्ध धर्मों का प्रकृति रूप है, परिशुद्ध धर्म जिनकी हम मन से भी कल्पना नहीं कर पाते, उनका पूर्णरूप तथागत का धर्मकाय है ।
34. धर्मचक्रप्रवर्तन : आर्य सत्य ज्ञान होने पर भगवान् बुद्ध ने सारनाथ में पञ्च भिक्षुओं को प्रथम उपदेश किया, जिसे बौद्ध दर्शन जगत् में ‘धर्मचक्रप्रवर्तन’ कहा गया है । महायान सम्प्रदाय में तीन धर्मचक्रप्रवर्तन स्वीकार किये गए हैं जिनमें प्रथम सारनाथ में पञ्च भिक्षुओं को दिया गया उपदेश है । द्वितीय ‘धर्मचक्रप्रवर्तन’ उन्होंने गृध्रकूट-पर्वत पर बोधिसत्त्वों की विपुल और विलक्षण सभा में दिया । यह महायान का उपदेश था । तृतीय ‘धर्मचक्रप्रवर्तन’ धान्यकटक पर्वत पर माना जाता है जिसमें धारणी मन्त्र का उपदेश किया गया । ऐसा उल्लेख तिब्बती ग्रन्थों में मिलता है । 35. धर्मधातु : धर्मधातु का अर्थ है - मन का विषय ।
36. धर्मभाणकभिक्षु (धर्मप्रवाचक भिक्षु) - वह भिक्षु जो धार्मिक ग्रन्थों का उपदेश करता है ।
37. धर्म विनय : बौद्ध शासन, बौद्ध मत ।
38. धर्मस्कन्ध : ये चौरासी हजार माने गये हैं । संक्षेप करने पर क्रमशः बारह, नौ तथा तीन माने गये हैं । ये अन्तिम तीन है - शील, समाधि तथा प्रज्ञा ।
39. धातु कौशल्य : (धातुओं की कुशलता) - धातुओं (वात-पित्त-कफ) की साम्य अवस्था ही नीरोगता है और इन धातुओं का विकार अथवा विषमावस्था ही दुःख अथवा रुग्णता है । धातुओं की साम्यावस्था तथा विषमावस्था के भेद से धातुओं के छः भेद माने जा सकते हैं । इन दोनों अवस्थाओं के परिज्ञान में दक्ष वैद्य को ही धातुओं की कुशलता वाला माना जायेगा ।
40. धातु संक्षोभ : आयुर्वेद में तीन धातु-वात, पित्त और कफ माने गये हैं । शरीर में इनकी साम्य अवस्था व्यक्ति के नीरोग होने का लक्षण है, जबकि इनकी विषम एवं कुपित अवस्था व्यक्ति के रोगी होने का लक्षण है । विषम एवं कुपित अवस्था में इन धातुओं को ‘दोष’ भी कहा गया है । धातुओं की विषम एवं कुपित अवस्था ही धातु संक्षोभ कहलाती है ।
42. नियुत : दस लाख । यह शब्द प्रस्तुत आलोच्य ग्रन्थ में कोटि शब्द के साथ प्रयुक्त हुआ है जिसका अर्थ है करोड़ों।
43. परमार्थ : जीवन का चरम लक्ष्य । यह पद निर्वाण का अधिवचन है ।
44. परमार्थ सत् : परम सत्ता अस्ति और नास्ति की कोटियों से परे शान्त, अरूप्य, अनिदर्शन और निर्विकल्प है । वह न तो स्वभाव है और न परभाव है । अतः निःस्वभाव, निर्विकल्प है ।
45. प्रत्येक बुद्ध : प्रत्येक बुद्ध उसे कहते हैं, जो अपने प्रयत्न से स्वतः चार आर्य सत्यों का साक्षात्कार कर लेता है । प्रत्येक बुद्ध अपने आप बोध करने वाला होता है । बोध या ज्ञान की घोषणा करने की क्षमता उसमें नहीं होती ।
46. प्रवृत्ति विज्ञान : विज्ञान स्वरूपतः अभिन्न है, परन्तु अवस्था भेद से वह आठ प्रकार का माना जाता है - (1) चक्षुर्विज्ञान, (2) श्रोत्रविज्ञान, (3) घ्राणविज्ञान, (4) जिह्वा विज्ञान, (5) कायविज्ञान, (6) मनोविज्ञान, (7) क्लिष्टमनोविज्ञान, (8) आलयविज्ञान । प्रारम्भ के सात विज्ञान प्रवृत्ति-विज्ञान कहलाते हैं । ये आलय विज्ञान से उत्पन्न होते हैं तथा उसी में विलीन हो जाते हैं ।
47. परिनिर्वाण : यह पद भी निर्वाण का समानार्थक है । निर्वाण परमानन्द की अवस्था है । इसमें पुनर्भव से मुक्ति मिल जाती है ।
48. पारमिता : पारमिता का अर्थ है उत्कृष्ट साधना । बुद्ध द्वारा अनेक जन्मों तक प्राणी हित के लिए किया गया प्रयत्न पारमिताओं के द्वारा ही सम्भव हो सका । इनकी संख्या छः है - दान, शील, क्षमता (क्षान्ति), वीर्य, ध्यान और प्रज्ञा ।
49. बुद्धक्षेत्र : बुद्ध जिस लोक में उत्पन्न होते हैं, वह उनका क्षेत्र कहलाता है ।
50. बुद्धानुस्मृति : बुद्ध का अनुस्मरण । महायान बौद्धशास्त्रों में अनुस्मृतियों की संख्या छः मानी गयी है - बुद्ध, धर्म, संघ, शील, दान और इष्टदेव की अनुस्मृति ।
51. बोधि : यथार्थ सत्य ज्ञान को ‘बोधि’ कहते हैं । बौद्ध साधक ‘बोधि’ प्राप्त करने के लिए निरन्तर प्रयासरत रहते हैं। बुद्ध द्वारा इसी मार्ग का उपदेश किया गया है ।
52. बोधिचित्त : अपने चित्त की बिखरी हुई वृत्तियों को ज्ञान की ओर मोड़ना ही बोधिचित्त है । यह बोधिचित्त जहाँ ज्ञान का प्रकाश करता है, वहीं अनेक कल्पों के पापों का नाश भी करता है ।
54. बोधिसत्त्वचर्या : महायान में पारमिताओं और दसभूमियों की साधना प्रत्येक बोधिसत्त्व के लिये आवश्यक है । बोधिसत्त्व इनका अभ्यास प्राणियों की सद्वृत्तियों को दृढ़ करने के लिए करता है, यही बोधिसत्त्वचर्या है ।
55. ब्रह्मस्वर : ब्रह्मनाद तथा ब्रह्मस्वर का उल्लेख महायान ग्रन्थों में कई स्थलों पर हुआ है । इसका अर्थ है बुद्ध की आवाज, जिसकी गूँज अति विस्तृत क्षेत्र तक फैलती है ।
56. भवाग्र : ध्यान योग का साधक अपने ध्यान बल से जब स्थूल जगत् से सूक्ष्म जगत् में प्रवेश करता है, तब ऐसी स्थिति में वह एक ऐसे बिन्दु पर पहुँचता है, जहाँ जगत् की समाप्ति हो जाती है, यही उच्चतम बिन्दु ‘भवाग्र’ कहलाता है।
58. महापरिनिर्वाण : बुद्ध का शरीर त्याग । बुद्ध अपने शरीर त्याग के बाद आवागमन से मुक्त हो जाते हैं । जीवन प्रवाह सदा के लिए बन्द हो जाता है । उपादान की परिसमाप्ति हो जाती है ।
59. महाभिनिष्क्रमण : सिद्धार्थ गौतम का बोधि प्राप्ति हेतु किया गया गृहत्याग ही बौद्ध दार्शनिक सम्प्रदाय में ‘महाभिनिष्क्रमण’ कहलाता है । गौतम बुद्ध ने गृहत्याग 29 वर्ष की युवावस्था में किया था ।
60. मैत्रेय : भावी बुद्ध का नाम ।
61. शास्ता : उपदेशक, मार्गदर्शक, दिशा निर्देशक आदि । तथागत बुद्ध को शास्ता कहा गया है ।
63. श्रमण : बौद्ध धर्म के अनुयायी को श्रमण कहा गया है ।
64. श्रावक : बुद्ध से धर्मोपदेश सुनकर दूसरों को उपदेश देने वाला श्रावक है । यह बुद्ध का शिष्य है ।
65. श्रुतिस्मृतिपरम्परा : दैविक एवं मानवीय परम्परा ।
66. सकृदागामी : यह साधकों की द्वितीय अवस्था है । इनको केवल एक ही बार पृथ्वी पर जन्म लेना पड़ता है ।
67. सुगत : अत्युत्तम गति । यह अत्युत्तम गति ही परमानन्द की अवस्था है । बुद्ध ने जीवन के चरमलक्ष्य परमानन्द की अवस्था को प्राप्त कर लिया था, इसलिए वे सुगत कहलाये ।
68. स्तूप : ‘स्तूप’ का अर्थ है - बुद्ध तथा अन्य महापुरुषों के पावन अवशेषों को रखने के लिए एक प्रकार के स्तम्भ के समान स्मृति चिह्न । स्तूप को धर्म के प्रतीक के रूप में भी माना गया है । महायान के ग्रन्थों में ‘स्तूप-पूजा’ से सम्बोधि की प्राप्ति बताई गई है । प्रस्तुत आलोच्यग्रन्थ के व्याघ्री परिवर्त में भी भगवान् तथागत ने स्तूप के अवशेषों के द्वारा शीघ्र अनुत्तर सम्यक्सम्बोधि की प्राप्ति बताई है - ”एभिरानन्दास्थिभिर्मयैवं क्षिप्रमनुत्तरा सम्यक्संबोधिरभिसंबुद्धेति ।“
69. स्थविरवादी : प्रारम्भिक बौद्ध भिक्षु जो बुद्ध के द्वारा बतलाये मार्ग एवं शिक्षाओं का पालन करते थे । ये विनय के कठोर नियमों के अनुपालन में विश्वास रखते थे ।
70. संवृति सत् : सीमित शक्ति वाली इन्द्रियों से जैसा प्रतीत या आभास होता है और सीमित एवं सापेक्ष सामर्थ्य वाली भाषा के माध्यम से जो भी अभिव्यक्ति दी जाती है वह संवृति सत्य या व्यवहार सत्य कहा जाता है ।
71. स्रोतापन्न : वह साधक स्रोतापन्न कहलाता है जिसने अष्टाैंक मार्ग रूप बुद्ध कथित धर्म को अपनाया है । स्रोतापन्न साधकों के ये चार व्रत या अंग हैं - बुद्ध, धर्म, संघ तथा शील में विश्वास । स्रोतः आपन्न साधकों को ओर सात बार जन्म लेना पड़ता है । स्रोतापत्ति अवस्था का महत्त्वपूर्ण फल यह है कि उनके सक्कायदिट्ठि (सत्कायदृष्टि), विचिक्खा (विचिकत्सा) और सीलब्बतपरामास (शीलवर्तपरामर्श) इन तीनों संयोजनों का परिक्षय हो जाता है ।
गेमसन सिंह
गेमसन सिंह (जन्म 13 मार्च 1995) एक भारतीय क्रिकेटर हैं। उन्होंने 2019–20 रणजी ट्रॉफी में मणिपुर के लिए 4 फरवरी 2020 को प्रथम श्रेणी में पदार्पण किया। उन्होंने अपने ट्वेंटी 20 की शुरुआत 19 जनवरी 2021 को मणिपुर के लिए 2020-21 में सैयद मुश्ताक अली ट्रॉफी से की।
अम्दौं, धारी तहसील
अम्दौं, धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
धर्मशास्त्र का इतिहास (पुस्तक)
धर्मशास्त्र का इतिहास (हिस्ट्री ऑफ धर्मशास्त्र) भारतरत्न पांडुरंग वामन काणे द्वारा रचित हिन्दू धर्मशास्त्र से सम्बद्ध एक इतिहास ग्रन्थ है, जिसके लिये उन्हें सन् 1956 में साहित्य अकादमी पुरस्कार से सम्मानित किया गया। यह पाँच खण्डों में विभाजित एक बृहत् ग्रन्थ है।
साहित्य अकादमी पुरस्कार दिये जाने तक अंग्रेजी में इसके 4 भाग ही प्रकाशित हुए थे (1953 तक)। 1963 में डॉ० पांडुरंग वामन काणे को भारत सरकार द्वारा सर्वोच्च नागरिक सम्मान भारतरत्न से सम्मानित किया गया। अंतिम भाग (पंचम खंड) का लेखन 1965 में पूरा हुआ।
ग्रन्थ-परिचय
यह महाग्रंथ मूलतः 5 खंडों में विभाजित है। अंग्रेजी में ये पांचों खंड 7 वॉल्यूम में समाहित हैं। अंग्रेजी में इसका प्रथम भाग 1930 में प्रकाशित हुआ तथा अन्तिम भाग 1965 में। इसके अंतिम अध्याय (भावी वृत्तियाँ) में विवेचन-क्रम में ही स्पष्टतः वर्तमान समय के रूप में 1965 ई० का उल्लेख है, जिससे यह स्वतः प्रमाणित है कि इस महाग्रंथ का लेखन 1965 ई० में सम्पन्न हुआ है।
हिन्दी अनुवाद में राॅयल आकार के 5 जिल्दों में ये पांचों खंड समाहित हो गये हैं। हिंदी अनुवाद के इस आकार-प्रकार में इसकी कुल पृष्ठ संख्या 2,750 है। इसके आरंभ में प्रसिद्ध एवं महत्त्वपूर्ण ग्रंथों तथा लेखकों का काल निर्धारण दिया गया है, जिसमें वैदिक काल (4000 ईसा पूर्व) से लेकर 19वीं सदी के आरंभ तक के ग्रंथों एवं लेखकों को सम्मिलित किया गया है। सभी खंडों के अंत में शब्दानुक्रमणिका भी दी गयी है।
इनके खंड छोटे-बड़े होने से इसकी पहली जिल्द में जहाँ दो खंड समाहित हो गये हैं, वही अंतिम 2 जिल्दों में एक ही खंड (पंचम) आ पाये हैं। अतः यहाँ सुविधा के लिए जिल्द-क्रम से ग्रंथ की अंतर्वस्तु का संक्षिप्त परिचय दिया जा रहा है।
तृतीय जिल्द
तृतीय जिल्द (चतुर्थ खंड) में विभिन्न पातकों (पापों), प्रायश्चित, कर्मविपाक, अनय कर्म (अन्त्येष्टि), अशौच, शुद्धि, श्राद्ध आदि के विवेचन के पश्चात् तीर्थ-प्रकरण के अंतर्गत तीर्थ-यात्रा का विवेचन किया गया है। इसमें गंगा, नर्मदा, गोदावरी आदि नदियों तथा प्रयाग, काशी, गया, कुरुक्षेत्र, मथुरा, जगन्नाथ, कांची, पंढरपुर आदि प्रमुख तीर्थों के विस्तृत विवेचन के बाद अक्षरानुक्रम से 106 पृष्ठों में ससंदर्भ एक लंबी तीर्थ-सूची दी गयी है। इसके बाद परिशिष्ट रूप में 134 पृष्ठों में अक्षर क्रम से धर्म शास्त्र के ग्रंथों की एक विस्तृत सूची दी गयी है।
चतुर्थ जिल्द
चतुर्थ जिल्द (पंचम खंड, पूर्वार्ध, अध्याय 1 से 25) में व्रत, उत्सव, काल, पंचांग, शांति, पुराण-अनुशीलन आदि का विस्तृत ऐतिहासिक विवेचन किया गया है। व्रतखंड के अंतर्गत चैत्र प्रतिपदा, रामनवमी, अक्षय तृतीया, परशुराम जयंती, दशहरा, सावित्री व्रत, एकादशी, चातुर्मास्य, नाग पंचमी, मनसा पूजा, रक्षाबंधन, कृष्ण जन्माष्टमी, हरितालिका, गणेश चतुर्थी, ऋषि पंचमी, अनंत चतुर्दशी, नवरात्र, विजयादशमी, दीपावली, मकर संक्रांति,  महाशिवरात्रि, होलिका एवं ग्रहण आदि के विस्तृत शोधपूर्ण विवेचन के पश्चाता 141 पृष्ठों में अक्षरानुक्रम से विभिन्न हिंदू व्रतों की लंबी सूची दी गई है। इस सूची में विवरण संक्षिप्त होने के बावजूद यह सूची स्वयं लेखक के कथनानुसार तब तक प्रकाशित सभी सूचियों से बड़ी है। इसके पश्चात काल की प्राचीन धारणा, नक्षत्रों के प्राचीन उल्लेख, भारतीय ज्योतिर्गणित की मौलिकता, मुहूर्त, विवाह आदि के विवेचन के अतिरिक्त भारतीय, बेबीलोनी एवं यवन ज्योतिष का विकास और मिश्रण आदि का शोधपूर्ण विवेचन भी उपस्थापित किया गया है। इसके पश्चात् शांति, शकुन आदि के वर्णन के अतिरिक्त पुराणों एवं उप पुराणों के काल आदि का शोधपूर्ण अनुशीलन इस ग्रंथ की एक महती विशेषता है।
पंचम जिल्द
पंचम जिल्द (पंचम खंड, उत्तरार्ध, अध्याय 26 से 37 तक) में 'तांत्रिक सिद्धांत एवं धर्मशास्त्र', न्यास, मुद्राएँ, यंत्र, चक्र, मंडल आदि; 'मीमांसा एवं धर्मशास्त्र', 'धर्मशास्त्र एवं साहित्य', 'योग एवं धर्मशास्त्र', विश्व-विद्या, 'कर्म एवं पुनर्जन्म का सिद्धांत', 'हिंदू संस्कृति एवं सभ्यता की मौलिक एवं मुख्य विशेषताएँ' आदि विषयों का विवेचन उपस्थापित हुआ है।
हृदयनाथ मंगेशकर
हृदयनाथ मंगेशकर भारतीय संगीतकार हैं जो लता मंगेशकर, आशा भोंसले और उषा मंगेशकर का भाई है। इसको संगीत और फ़िल्म जगत में बालासाहब के नाम से जाना जाता है।
सियोम नदी
सियोम नदी (Siyom River) भारत के अरुणाचल प्रदेश राज्य में बहने वाली एक 170 किमी लम्बी नदी है। यह ब्रह्मपुत्र नदी (जो अरुणाचल में सियांग नदी कहलाती है) की एक उपनदी है।
भिटागढ़
भिटागढ़ (बांग्ला : ভিটাগড় ) प्राचीन भारत का एक दुर्ग-नगरी थी जिसका निर्माण ६ठी और ७वीं शताब्दीए के मध्य किया गया था। वर्तमान में यह उत्तरी बांग्लादेश के पंचगढ़ जिले में पड़ता है। सम्भवतः बांग्लादेश की सबसे बड़ी दुर्ग-नगरी है। यह ऐतिहासिक रेशम मार्ग पर स्थित था।
नीबलपुर गाँव, कायमगंज (फर्रुखाबाद)
नीबलपुर कायमगंज, फर्रुखाबाद, उत्तर प्रदेश स्थित एक गाँव है।
राम सेवक
राम सेवक,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के सुल्‍तानपुर जिले के 124 - जगदीशपुर विधान सभा निर्वाचन क्षेत्र से अ0 भा0 जनसंघ की ओर से चुनाव में भाग लिया।
निस्तुला हेब्बार
निस्तुला हेब्बार एक भारतीय पत्रकार और राजनीतिक संपादक हैं जो द हिन्दू के राष्ट्रीय ब्यूरो में कार्यरत हैं।  निस्तुला पहले द टाइम्स ऑफ़ इण्डिया और द इकोनॉमिक टाइम्स के लिए काम कर चुकी हैं। निस्तुला नई दिल्ली में द फाइनेंशियल एक्सप्रेस के वरिष्ठ सहायक संपादक पद पर भी काम कर चुकी हैं ।  डीएनए में करीब एक साल सीनियर स्पेशल कॉरेस्पांडेंट के पद पर कार्यरत थी।  उन्होंने बेचेलर ऑफ आर्ट्स (ऑनर्स), समाजशास्त्र (1993 से 1996) का अध्ययन किया, जिसमें जीसस एंड मैरी कॉलेज, दिल्ली विश्‍वविद्यालय शामिल थे। उन्होंने दिल्ली स्कूल ऑफ इकोनॉमिक्स से समाजशास्त्र में परास्नातक भी किया है।  उनकी मां कुमुदाक्षी हेब्बार है और उनके पिता ए एस निस्तुला हैं। निस्तुला ने कार्तिकेय शर्मा से विवाह है, जो वायंस (टीवी चैनल) में पत्रकार हैं, जो ज़ी के एस्सेल समूह का हिस्सा हैं।
निस्तुला हेब्बार ने 2012 में एक पल्प फिक्शन आधारित पुस्तक किस्स एंड टेल लिखी। यह पुस्तक एक राजनीतिक पत्रकार और नौकरशाह की प्रेम कहानी पर आधारित है, जिसे दिल्ली में लुटियन के पावर सर्किट में सेट किया गया था।   निस्तुला 2000 से पत्रकारिता के क्षेत्र में हैं। निस्तुला ने दो संपादित पुस्तकों- काबल्स एंड किंग्स (अदिती फडनीस द्वारा संपादित) और भारत में मुसलमानों के जीवन (अब्दुल शबन द्वारा संपादित) में योगदान दिया है। वह बेहद ही मृदु भाषी है !
हाहाकार (1996 फ़िल्म)
हाहाकार 1996 में बनी हिन्दी भाषा की फिल्म है।
कनगानपल्लॆ (अनंतपुर)
कनगानपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
चंद्रमा के मिशन की सूची
चंद्रमा के मानव अन्वेषण के हिस्से के रूप में, पृथ्वी के प्राकृतिक उपग्रह का अध्ययन करने के लिए कई अंतरिक्ष मिशन किए गए हैं। चंद्रमा की लैंडिंग से, सोवियत संघ का लूना 2 सफलतापूर्वक अंतरिक्ष में पहुंचने वाला पहला अंतरिक्ष यान था, जानबूझकर 13 सितंबर 1959 को चंद्रमा को प्रभावित किया। 1966 में, लूना 9 एक नियंत्रित नरम लैंडिंग प्राप्त करने वाला पहला अंतरिक्ष यान बन गया, Luna 10 कक्षा में प्रवेश करने वाला पहला मिशन बन गया। 1968 और 1972 के बीच, चंद्रमा पर चालक दल मिशन अपोलो कार्यक्रम के भाग के रूप में संयुक्त राज्य अमेरिका द्वारा संचालित किया गया था। अपोलो 8 दिसंबर 1968 में कक्षा में प्रवेश करने वाला पहला क्रू मिशन था, और इसके बाद मई 1969 में अपोलो 10 था। छह मिशनों ने चंद्रमा पर पुरुषों को उतारा, जिसकी शुरुआत जुलाई 1969 में अपोलो ११ से हुई, इस दौरान नील आर्मस्ट्रांग चलने वाले पहले व्यक्ति बने। चांद पर। अपोलो 13 को उतरने का इरादा था, हालांकि यह अंतरिक्ष यान में एक खराबी के कारण फ्लाईबी तक सीमित था। सभी नौ चालक दल सुरक्षित रूप से पृथ्वी पर लौट आए।
जबकि संयुक्त राज्य अमेरिका ने चालक दल के अपोलो अभियान पर ध्यान केंद्रित किया, सोवियत संघ ने रोवर को तैनात करने और पृथ्वी पर नमूने वापस करने के लिए बिना मिशन के मिशन चलाए। तीन रोवर मिशन लॉन्च किए गए थे, जिनमें से दो सफल रहे थे, और तीन सफलताओं के साथ ग्यारह नमूना वापसी उड़ानों का प्रयास किया गया था।
सोवियत संघ, संयुक्त राज्य अमेरिका, यूरोपीय अंतरिक्ष एजेंसी, जापान, भारत, पीपुल्स रिपब्लिक ऑफ चाइना और इज़राइल द्वारा चंद्रमा पर मिशन संचालित किए गए हैं। चंद्रमा का पांच अंतरिक्षयानों द्वारा दौरा किया गया है जो इसका अध्ययन करने के लिए समर्पित नहीं हैं; चार अंतरिक्ष यान गुरुत्वाकर्षण सहायता प्राप्त करने के लिए इसे अतीत में उड़ा चुके हैं, और एक रेडियो टेलीस्कोप, एक्सप्लोरर 49, को स्थलीय रेडियो स्रोतों से हस्तक्षेप को रोकने के लिए चंद्रमा का उपयोग करने के लिए सेलेनॉस्ट्रिक कक्षा में रखा गया था।
प्रस्तावित मिशन
इसमें कई अनुसूचित या विभिन्न संगठनों द्वारा प्रस्तावित भविष्य चंद्र मिशन हैं।
भारत में बाल विकास
भारत में बाल विकास जैविक, मनोवैज्ञानिक और भावनात्मक परिवर्तनों का भारतीय अनुभव है जिसे बच्चे वयस्क होने पर अनुभव करते हैं। बाल विकास का भारत में व्यक्तिगत स्वास्थ्य और राष्ट्रीय स्तर पर लोगों के स्वास्थ्य पर एक बड़ा प्रभाव है।
बच्चे भारत के राष्ट्रीय रोग बोझ का एक प्रमुख हिस्सा हैं। पर्यावरणीय स्वास्थ्य संबंधी समस्याएं जैसे प्रदूषण से संबंधित बीमारियाँ, भारत में पानी की आपूर्ति और स्वच्छता के साथ चुनौतियों को ठीक करना और बच्चों को प्रभावित करना मुश्किल है। भारत में कई बच्चों का टीकाकरण रह जाता हैं और परिणामस्वरूप उन्हें संक्रामक रोग हो जाते हैं जो कि टीकों द्वारा रोके जा सकते थे।
भारत में 40% बच्चे स्वस्थ भोजन की कमी के कारण कुपोषण या विकसित विकास का अनुभव करते हैं। भारत में मध्याह्न भोजन योजना की एक सफलता की कहानी है जो रोजाना 100 मिलियन बच्चों को खाना खिलाती है।
बाल्यावस्था का विकास
प्रारंभिक बचपन छह वर्ष की आयु तक होता है। अन्य परिभाषाएँ प्राथमिक स्तर की शिक्षा में एक बच्चे के संक्रमण के दौरान होने वाले परिवर्तनों के लिए आठ साल की उम्र तक ईसीडी का विस्तार करती हैं। स्वस्थ परिस्थितियों के अभाव में बच्चों को मस्तिष्क क्षति हो सकती है।
बाल विकास मार्कर
बाल्यावस्था के विकास की सांख्यिकीय परीक्षा में शोधकर्ताओं और विशेषज्ञों द्वारा उपयोग किए जाने वाले सामान्य मार्करों में आयु, आय और स्थानीयता शामिल है। यह भारतीय संदर्भ में अंतर को दर्शाता है।
पहले 1000 दिन
पहले 1000 दिन बाल विकास में एक अवधारणा है जो बच्चे को जन्म के बाद अपने पहले 1000 दिनों में सबसे अच्छी शुरुआत देने की योजना बनाने की सिफारिश करता है। शिशुओं के लिए सामान्य सिफारिश यह है कि उन्हें कोलोस्ट्रम प्राप्त करने के लिए जन्म के तुरंत बाद स्तनपान कराना चाहिए। कुछ कारक जो माताओं को अपने नवजात शिशुओं को कोलोस्ट्रम देने से रोकते हैं, उनमें मातृ मृत्यु और सामाजिक वर्जनाओं के जोखिम सहित मातृ स्वास्थ्य चुनौतियां शामिल हैं।
एक बच्चे के जन्म के बाद एक डॉक्टर से प्राथमिक देखभाल के लिए नियमित रूप से पहुंच स्वास्थ्य परिणामों में सुधार करती है। डॉक्टर के पास जाने वाले छोटे बच्चों को टीका लगाया जाता है। जिन परिवारों में बच्चे गरीब हैं, उनकी देखभाल की आवश्यकता के कम उपयोग की संभावना होती है।
पूर्व किशोरावस्था
पूर्व किशोरावस्था वह अवधि है जहां बचपन की शुरुआत समाप्त होती है और यौवन शुरू होता है। इस दौरान लड़कियों को मासिक धर्म स्वच्छता प्रबंधन के लिए शिक्षा और तैयारी की आवश्यकता होती है। 2020 के एक अध्ययन में बताया गया कि इस दौरान भारत में आधी लड़कियों को मासिक धर्म के बारे में पहली जानकारी मिलती है। जिन लड़कियों को इसके लिए तैयार किया जाता है, उनके पास बेहतर विकास परिणाम होते हैं।
बाल विकास में रुझान
इष्टतम बाल विकास गर्भाधान से पहले शुरू होता है और माँ और बच्चे के लिए पर्याप्त पोषण पर निर्भर करता है, खतरों से सुरक्षा, सीखने के अवसरों का प्रावधान, और देखभाल करने वाले-सहभागिता जो उत्तेजक, उत्तरदायी और भावनात्मक रूप से सहायक हैं। इस अवधि के दौरान बच्चों के दिमाग की अनुकूलन क्षमता के कारण पहले 1000 दिनों को महत्वपूर्ण माना जाता है और क्योंकि बच्चों के बड़े होने के साथ-साथ शुरुआती कमी को उलट देना अधिक मुश्किल हो जाता है।
प्रारंभिक बचपन में उच्च विकास एक बच्चे के वातावरण और देखभाल करने वालों के साथ संबंधों के संबंध में विभिन्न प्रतिकूलताओं से बाधित हो सकता है। ये प्रतिकूलता तीव्रता में भिन्न होती है और घर में हिंसा, उपेक्षा, दुर्व्यवहार, खेलने के लिए अवसर की कमी और संज्ञानात्मक उत्तेजना और माता-पिता के अस्वस्थता से भिन्न होती है। कई प्रतिकूलताओं के संपर्क में आने से बच्चे की स्वास्थ्य के लिए हानिकारक बोझ पैदा होता है, खासकर कम और मध्यम आय वाले समुदायों में ये देखने को मिलता है।
2008 में, भारत में छह वर्ष से कम आयु के अनुमानित 158 मिलियन बच्चे थे। आमतौर पर, ये बच्चे खराब पोषण और स्वास्थ्य देखभाल से पीड़ित थे। दस में से लगभग एक भारतीय बच्चा जो दस्त से पीड़ित था और छह में से लगभग एक बुखार से पीड़ित थे। आधे से कम बच्चे पूर्ण टीकाकरण से वंचित थे।
बाल स्वास्थ्य और विकास में असमानताएं
महत्वाकांक्षी वैश्विक सतत विकास लक्ष्यों को प्राप्त करने के लिए बचपन के विकास को एक महत्वपूर्ण कारक माना जाता है। 45% भारतीय अंडर-थ्रीज अनुभव स्टंटिंग, क्रोनिक कुपोषण का एक परिणाम है।
पोषण
2017 के एक अध्ययन के अनुसार भारत में एक बच्चे के अपने पहले 1000 दिनों में 57% नवजात शिशुओं को स्तनपान से लेकर पौष्टिक ठोस भोजन तक समय पर संक्रमण; 48% पर्याप्त भोजन पाते हैं; पोषण के लिए 33% में पर्याप्त खाद्य विविधता है; और 21% को समग्र रूप से पर्याप्त भोजन मिलता है।
विद्यालयी बच्चों के लिए भारत की मध्याह्न भोजन योजना एक बड़ी सफलता रही है जो 100 मिलियन बच्चों को दैनिक गर्म स्वस्थ भोजन प्रदान करती है। कार्यक्रम में वर्तमान रुझान अधिक विशिष्ट पोषण जरूरतों को पूरा करने के लिए अनुसंधान पर आधारित भोजन को अपना रहे हैं।
1970 के दशक से भारत में विटामिन ए की कमी को रोकने के लिए कार्यक्रम होते थे, लेकिन आजकल यह समस्या बहुत कम है। विटामिन डी की कमी एक चुनौती है जिसे सरकार खाद्य गढ़बन्दी के साथ संबोधित कर रही है।
गरीबी
गरीबी में बच्चों को स्वास्थ्य समस्याओं का अनुभव होता है जो अधिक पैसे वाले परिवारों में बच्चों को नहीं होता है। सामान्य तौर पर, किसी भी तरह की स्वास्थ्य समस्या किसी के लिए स्वास्थ्य सेवा की बुनियादी पहुंच के बिना बदतर है। चिकित्सीय समस्याएं जिनके कारण गरीबी है, मौखिक स्वास्थ्य में समस्याएं शामिल होती हैं। केरल ने गरीबी में कमी लाने के लिए कार्यक्रम आयोजित किए और उसके बाद बच्चों का स्वास्थ्य बेहतर हुआ। विभिन्न टीकाकारों ने भारत में ऐसा काम करने के उदाहरण के रूप में केरल मॉडल अपनाया है।
पर्यावरण स्वास्थ
भारत में बच्चे विशेष रूप से पर्यावरणीय स्वास्थ्य समस्याओं से प्रभावित होते हैं। वायु प्रदूषण, जल प्रदूषण, कीटनाशकों के स्वास्थ्य प्रभाव, और स्वच्छता जैसी चुनौतियों को ठीक करने के लिए सरकार के स्तर की योजनाओं की आवश्यकता होती है और संबोधित करने के लिए चुनौतीपूर्ण होते हैं।
भारत में शहरीकरण कई शहरों के विकास की तुलना में अधिक तेज़ी से बढ़ रहा है। शहरों में, जिस किसी व्यक्ति के पास धन है, उसके आधार पर स्वास्थ्य सेवा तक पहुंच में बड़ा अंतर है।
टीकाकरण
सभी देशों में, भारत में पाँच वर्ष से कम आयु के बच्चों की सबसे अधिक मृत्यु होती हैं। इनमें से ज्यादातर मौतें टीके से बचाव वाली बीमारियों से होती हैं। यदि भारत में बच्चों को सही समय पर टीके लग गए तो उनके स्वास्थ्य और जीवन में सुधार होगा।
तपेदिक और कुष्ठ रोग के खिलाफ बी॰सी॰जी॰ का टीका 31% बच्चों को समय पर मिल जाता है और 87% बच्चों को यह उम्र 5 साल तक मिलता है। डिप्थीरिया, पर्टुसिस, और टिटनेस के खिलाफ डीपीटी टीका 19% समय पर और 63% उम्र तक मिलता है। मेनिंगोकोकल बीमारी के खिलाफ मेनिंगोकोकल वैक्सीन 34% समय पर मिलता है और 76% इसे 5 साल की उम्र में मिलता है।
मलिन बस्तियों में बच्चों को अक्सर टीका संरक्षण की कमी होती है।
अन्य सामाजिक मुद्दे
भारत में बाल विकास से संबंधित विभिन्न कठिन सामाजिक मुद्दे है। गरीबी भारत में सड़क के बच्चों, भारत में बाल श्रमिकों और भारत में तस्करी करने वाले बच्चों के लिए विशेष रूप से चुनौती पेश करती है। लिंग से संबंधित बच्चों के स्वास्थ्य संबंधी मामलों में भारत में लैंगिक असमानता, भारत में कन्या भ्रूण हत्या और भारत में बाल विवाह के कुछ पहलू शामिल हैं।
क्षेत्रीय भिन्नता
महाराष्ट्र में 2012 के एक पोषण अध्ययन में पाया गया कि भोजन के लिए घरेलू और पारिवारिक उपयोग कम समस्या थी लेकिन विभिन्न प्रकार के पौष्टिक भोजन को संबोधित करना एक चुनौती थी।
हरियाणा की एक रिपोर्ट ने बेहतर घरेलू सहायता गुणवत्ता के माध्यम से बच्चों के स्वास्थ्य में सुधार के लिए स्वच्छ जलने वाले ईंधन तक पहुंच की सिफारिश की।
समाज और संस्कृति
2017 के एक अध्ययन में बताया गया है कि भारत सरकार के पास नीति और वितरण प्रणाली हैं जो बाल पोषण में सुधार प्राप्त करने के लिए अनुकूल हैं। चुनौतियां सामाजिक कार्यक्रमों का वित्तपोषण कर रही हैं, उन्हें ट्रैक पर रखने के लिए अनुसंधान का आयोजन कर रही हैं, और कार्यक्रमों को विकसित करने के लिए शहरी क्षमता है।
निजी क्षेत्र का प्रभाव
आगा खान फाउंडेशन सहित कई निजी वित्त पोषित संगठनों के प्रयासों ने भारत में ईसीडी को सकारात्मक रूप से प्रभावित किया है।
कौडिया-सुखरौ, यमकेश्वर तहसील
कौडिया-सुखरौ, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
नैरो गेज
नैरो गेज रेलवे वह रेल ट्रैक होता है, जो 1,435 मिमी (4 फीट 8½ इंच) के मानक गेज से संकरा होता है। अधिकांश नैरो गेज, जो अब भी अस्तित्व में हैं; ३ फीट, ६ इंच (1,067 मिमी) या इससे भी संकरे हैं।
भारत
दो फीट छह इंच की इस नैरो गेज लेन पर नौ नवंबर, १९०३ से आजतक रेल यातायात जारी है। कालका-शिमला रेलमार्ग में १०३ सुरंगें और ८६९ पुल बने हुए हैं। इस मार्ग पर ९१९ घुमाव आते हैं, जिनमें से सबसे तीखे मोड़ पर ट्रेन ४८ डिग्री के कोण पर घूमती है।
वर्ष १९०३ में अंग्रेजों द्वारा कालका-शिमला रेल सेक्शन बनाया गया था। रेल विभाग ने ७ नवम्बर २००३ को धूमधाम से शताब्दी समारोह भी मनाया था, जिसमे पूर्व रेलमंत्री नितीश कुमार ने हिस्सा लिया था। इस अवसर पर नितीश कुमार ने इस रेल ट्रैक को विश्व धरोहर का दर्जा दिलाने के लिए मामला यूनेस्को से उठाने की घोषणा की थी। यूनेस्को की टीम ने कालका-शिमला रेलमार्ग का दौरा करके हालात का जायजा लिया।
टीम ने कहा था कि दार्जिलिंग रेल सेक्शन के बाद यह एक ऐसा सेक्शन है जो अपने आप में अनोखा है। यूनेस्को ने इस ट्रैक के ऐतिहासिक महत्व को समझते हुए भरोसा दिलाया था कि इसे वल्र्ड हैरिटेज में शामिल करने के लिए वह पूरा प्रयास करेंगे। और अन्ततः २४ जुलाई २००८ को इसे विश्व धरोहर घोषित किया गया।
विश्व भर में
कुछ देशो में नैरो गेज वहा की प्रमुख गेज है, लेकिन अधिकांश क्षेत्रों में प्रयोगनीय नैरो गेज है:
टर्मिनल हाई आल्टिट्यूड एरिया डिफेंस
थाड़ प्रणाली को लॉकहीड मार्टिन स्पेस सिस्टम्स द्वारा तैयार किया जा रहा है, जो इस कार्यक्रम का मुख्य ठेकेदार है।
टेलेविसा
टेलेविसा (Televisa) एक मैक्सिकन मल्टीमीडिया मास मीडिया कंपनी है और लैटिन अमेरिका और स्पेनिश भाषी दुनिया में सबसे बड़ी है। यह एक प्रमुख अंतरराष्ट्रीय मनोरंजन व्यवसाय है, जिसकी संयुक्त राज्य अमेरिका में यूनीविजन पर प्रोग्रामिंग प्रोग्रामिंग का अधिकांश हिस्सा है, जिसके साथ इसका एक विशेष अनुबंध है।.
इसका मुख्य प्रतियोगी टीवी एज़्टेका है, जो 1993 से प्रतिस्पर्धा कर रहा है.
खोलियागांव, डीडीहाट तहसील
खोलियागांव, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
ढोलमारा
ढोलमारा (Dholmara) भारत के असम राज्य के कोकराझार ज़िले में स्थित एक गाँव है। यह क्षेत्र अपने सुनहरे लंगूर के लिए जाना जाता है।
रामअंजोर मिश्र
रामअंजोर मिश्र,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के प्रतापगढ़ जिले के 117 - रामपुर खास विधान सभा निर्वाचन क्षेत्र से कांग्रेस की ओर से चुनाव में भाग लिया।
गिरिपीठ
गिरिपीठ या तलहटी भौगोलिक दृष्टि से एक पर्वत श्रृंखला के आधार से क्रमिक वृद्धि के रूप में परिभाषित कर सकते हैं। यह मैदानी क्षेत्र और पहाड़ी क्षेत्र के बीच का वह इलाका है जो क्रमशः मैदानी क्षेत्र से बढ़कर पर्वत शृंखला की चोटी में जाकर ख़त्म होता है।
रुमगोंग
रुमगोंग (Rumgong) अरुणाचल प्रदेश राज्य के पश्चिम सियांग ज़िले में एक गाँव है।
नुनवारा गाँव, कायमगंज (फर्रुखाबाद)
नुनवारा कायमगंज, फर्रुखाबाद, उत्तर प्रदेश स्थित एक गाँव है।
हरिवरं (कर्नूलु)
हरिवरं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
फ़्रेडरिक विलेम डी क्लार्क
फ़्रियडरिक विलम ड क्लर्क (Frederik Willem de Klerk; 18 मार्च 1936 – 11 नवंबर 2021) दक्षिण अफ़्रीकी राजनेता थे जिन्होंने 1989 से 1994 तक दक्षिण अफ़्रीका के राज्य अध्यक्ष और 1994 से 1996 तक लोकतांत्रिक सरकार में उप राष्ट्रपति के रूप में कार्य किया। श्वेत-अल्पसंख्यक शासन के युग से दक्षिण अफ्रीका के अंतिम राष्ट्राध्यक्ष के रूप में, उन्होंने और उनकी सरकार ने रंगभेद नीति को समाप्त कर दिया और सर्वजनीन मताधिकार की शुरुआत की। वैचारिक रूप से एक रूढ़िवादी और आर्थिक उदारवादी, उन्होंने 1989 से 1997 तक राष्ट्रीय पार्टी का नेतृत्व किया।
सिमल्टा, अल्मोडा तहसील
सिमल्टा, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
आरिकुंटे
आरिकुंटे (Arikunte) भारत के कर्नाटक राज्य के कोलार ज़िले में स्थित एक गाँव है।
चांग ई-4
चांग ई-4 (Chang'e 4) एक चीनी चंद्र अन्वेषण मिशन है। जिसमे एक रोबोट लैंडर और रोवर शामिल है। चांग ई-4 चीन का दूसरा चंद्र लैंडर और रोवर है। यह चांग ई-3 बैकअप के रूप में बनाया जाएगा। इसने 3 जनवरी 2019 को चंद्रमा के सबसे दूर की ओर पहली नरम लैंडिंग हासिल की। चांग ई-3 मिशन के सफल लैंडिंग के बाद, चांग ई-4 की कॉन्फ़िगरेशन में चांग ई-5 के अग्रिम में उपकरण का परीक्षण करने के लिए समायोजित किया जाएगा।
अपने पूर्ववर्तियों की तरह, यह अंतरिक्ष यान चीनी चंद्र देवी के नाम पर है।
खेडगांव-तलाई-३, चौबटाखाल तहसील
खेडगांव-तलाई-३, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
एडोरिंग (फिल्म)
एडोरिंग (चीनी: 宠爱) लैरी यांग द्वारा निर्देशित और जू झेंग द्वारा निर्मित एक चीनी रोमांटिक कॉमेडी-ड्रामा फिल्म है। यह दिल को छू लेने वाली 6 कहानियां बताती है कि कैसे लोग अपने पालतू जानवरों के साथ अपने जीवन में प्यार की खोज करने का प्रयास करते हैं। प्रधान फोटोग्राफी अप्रैल 2019 में चीन में शुरू हुई और इसे 31 दिसंबर 2019 को चीन में जारी किया गया। इसे बाद में जनवरी 2020 से उत्तरी अमेरिका, ऑस्ट्रेलिया, न्यूजीलैंड, यूनाइटेड किंगडम, सिंगापुर और जापान में अंतरराष्ट्रीय स्तर पर रिलीज किया गया।
सार
इस फिल्म में 6 कहानियों के माध्यम से ये दर्शाया गया है की कैसे लोग अपने पालतू जानवरो से प्रेम करके अपने जीवन में प्रेम की खोज करते है। गाओ मिंग एक अकेला पिता है जो अपनी पत्नी और बेटी से अलग होने के बाद एक बिल्ली के साथ अकेला रहता है, जब वह छुट्टी पर लौटता है तो वह बिल्ली के साथ जुड़ने की कोशिश करता है। चेन लेयुन एक छात्र है जो एक बीमारी के बाद अंधा हो जाता है और उसका सहपाठी जियांग नान उसके पालतू जानवर को उसका मार्गदर्शक-कुत्ता बनने के लिए प्रशिक्षण देकर उसकी मदद करने की कोशिश करता है। ली जियांग अपने पालतू सुअर को अपनी प्रेमिका क्यू फीफेई से छिपाने की कोशिश करता है, लेकिन वह उसके अपार्टमेंट में चली जाती है। झाओ ले और फेंग शिन एक नवविवाहित जोड़ा है जो अपने पालतू कुत्ते द्वारा बार-बार अपनी शादी में मिलन के अपने प्रयासों को बेकार पाता है। लुओ हुआ को एक आवारा बिल्ली की देखभाल करने के लिए अपने पड़ोसी एन यिंग की मदद मिलती है, उसे साफ-सफाई के प्रति उसके जुनून का नहीं पता। आह डे को एक आवारा कुत्ते की मदद मिलती है जब वह अपार्टमेंट में खाना पहुंचाते हुए अपना रास्ता खो देता है, और अंत में उसे एक नया घर खोजने में मदद करता है।
योनिच्छद
योनिच्छद (hymen) उस झिल्ली को कहते हैं जो योनिद्वार के बाहरी प्रवेशद्वार को अम्शतः या अधिकांशतः ढके रहती है। यह भग (vulva) का भाग है और इसकी संरचना योनि जैसी ही होती है।
तिलचट्टा
तिलचट्टा (Cockroach) कीटों का एक जीववैज्ञानिक उपगण है। यह ब्लाट्टोडेया जीववैज्ञानिक गण का भाग हैं, जिसमें दीमक भी शामिल हैं। विश्व में लगभग 4,600 ज्ञात तिलचट्टा जातियाँ हैं जो लगभग 500 उपगणों में आयोजित हैं। इनमें से केवल 30 जातियाँ ही मानव बसेरों से सम्बन्धित पाई जाती हैं।
विवरण
तिलचट्टे एक सर्वाहारी, रात्रिचर प्राणी है जो अंधेरे में, गर्म स्थानों में, जैसे रसोई घर, गोदाम, अनाज और कागज के भंडारों में पाया जाता है। पंख से ढका हल्का लाल एवं भूरे रंग का इसका शरीर तीन भागों सिर, वक्ष और उदर में विभाजित रहता है। सिर में एक जोड़ी संयुक्त नेत्र पाया जाता है एवं एक जोड़ी संवेदी श्रृंगिकाएँ (एन्टिना) निकली रहती है जो भोजन ढूँढ़ने में सहायक होती हैं। वक्ष से दो जोड़ा पंख और तीन जोड़ी संधियुक्त टाँगें लगी रहती हैं जो इसके प्रचलन अंगों का कार्य करते हैं। शरीर में श्वसन रंध्र पाये जाते हैं। उदर दस खंडों में विभक्त रहता है। छिपकली तथा बड़ी-बड़ी मकड़ियाँ इसके शत्रु हैं।
तिलचट्टे का शरीर २.५ सेण्टीमीटर से ४ सेण्टीमीटर लम्बा तथा १.५ सेण्टीमीटर चौड़ा होता है। शरीर ऊपर से नीचे की ओर चपटा एवं खंडयुक्त होता है। नर तिलचट्टा मादा तिलचट्टा से साधारणतः छोटा होता है। तिलचट्टे का श्वसन तंत्र अनेक श्वासनलिकाओं से बनता है। ये नलिकाएँ बाहर की ओर श्वासरंध्रों द्वारा खुलती हैं। तिलचट्टे में दस जोड़े श्वासरंध्र होते हैं, दो वक्ष में और आठ उदर में। तिलचट्टे की श्रृंगिकाये तीन भागों में विभक्त होती है । जिसका आधारीय खंड स्केप मध्य खंड पेडिसेल ओर ऊपरी खंड फ्लेजिलम कहलाता है।
यादगारपुर,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
इथाइलबेंजिन
इथाइलबेंजिन एक कार्बनिक यौगिक है।
नुनेरा गाँव, कायमगंज (फर्रुखाबाद)
नुनेरा कायमगंज, फर्रुखाबाद, उत्तर प्रदेश स्थित एक गाँव है।
लिरोमोबा
लिरोमोबा (Liromoba) अरुणाचल प्रदेश राज्य के पश्चिम सियांग ज़िले में एक गाँव है।
रामचन्‍द्र आजाद
रामचन्‍द्र आजाद,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के फैजाबाद जिले के 134 - टांडा विधान सभा निर्वाचन क्षेत्र से कांग्रेस की ओर से चुनाव में भाग लिया।
आम N.Z.A., धारी तहसील
आम N.Z.A., धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
मरतबन की खाड़ी
मरतबन की खाड़ी बर्मा के दक्षिण में स्थित अंडमान सागर की एक साखा है। इस खाड़ी का नाम तटीय नगर मरतबन के नाम पर पड़ा है। सालावीं और सीतांग नदियाँ इस खाड़ी में गिरती हैं।
कर्म योद्धा (1992 फ़िल्म)
कर्म योद्धा 1992 में बनी हिन्दी भाषा की फिल्म है।
इथाइल क्लोराइड
इथाइल क्लोराइड एक कार्बनिक यौगिक है।
कोल्सी-उ०व०-२, यमकेश्वर तहसील
कोल्सी-उ०व०-२, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
शाकाहारी चिह्न
शाकाहार सामग्री पर आने वाला चिह्न भारत सरकार ने हरे रंग की बिंदी को शाकाहारी चिह्न की मान्यता दी है। भारतीय बाजारों में विभिन्न प्रकार की डिब्बा बंद सामग्री बेची जाती है। अगर सामग्री शाकाहारी है तो सामग्री पर हरे रंग की बिंदी मिलती है और सामग्री मांसाहारी है तो उन पर लाल रंग की बिंदी मिलती है।
विक्रम (1986 तमिल फ़िल्म)
विक्रम राजशेखर द्वारा निर्देशित 1986 की एक भारतीय तमिल-भाषा की एक्शन स्पाई फिल्म है जिसमें कमल हासन, सत्यराज, अमजद खान, लिसी, डिंपल कपाड़िया, चारुहासन और जनगराज ने अभिनय किया था। विक्रम पहली भारतीय फिल्म थीं जिसमें गाने रिकॉर्ड करने के लिए कंप्यूटर का इस्तेमाल किया गया था और इसे सुजाता द्वारा लिखित इसी नाम के एक उपन्यास से रूपांतरित किया गया था। यह मलयालम फिल्म अभिनेत्री लिसी की पहली तमिल फिल्म थी, जिसे शुरुआत में प्रीति के साथ-साथ हिंदी फिल्म अभिनेत्री कपाड़िया की पहली तमिल फिल्म के रूप में श्रेय दिया गया था।
कथानक
अशरफ हुसैन, फ्रांसिस आदिकालराज और आरडी बोहरा को विभिन्न राष्ट्र-विरोधी गतिविधियों में शामिल होने के लिए दोषी ठहराया गया और 25 साल की कैद की सजा सुनाई गई। अपराधी बिना पछतावे चाइनीज चेकर्स खेलते हैं जबकि जज उन्हें सजा सुनाते हैं। एस्कॉर्ट वैन के पास पहुंचने पर दोषियों में से एक ने जोर-जोर से फटकार लगाई और जल्द ही मुक्त हो गया। अगले दिन एक परमाणु-सक्षम विमान को उनके द्वारा चुराया जाता है।
निर्माण
राजपारवई के बाद यह फिल्म कमल हासन की राज कमल फिल्म्स इंटरनेशनल के साथ दूसरी फिल्म थीं।
कमल हासन ने कई अवसरों पर उल्लेख किया है कि विक्रम की कहानी चर्चा और प्री-प्रोडक्शन के दौरान मणिरत्नम इस फिल्म को निर्देशित करने के लिए उनकी पहली पसंद थे। हालाँकि, इस तथ्य के कारण काम नहीं हुआ कि बड़े बजट वाली व्यावसायिक फिल्मों के मामले में मणि उस समय एक अप्रयुक्त निर्देशक थे। विक्रम पहली तमिल फिल्म थी जिसका बजट 1 करोड़ रुपये (2010 में 12 करोड़ या यूएस $ 1.4 मिलियन के बराबर ) था। सलामिया के दृश्य राजस्थान में फिल्माए गए थे। निर्माताओं ने फिल्म के लिए 125 ऊंट और 65 घोड़े किराए पर लिए थें। अन्य दृश्य बीकानेर के पास देशनोक में स्थित जैसलमेर पैलेस और करणी माता का मंदिर थे। चारुहासन का किरदार जेम्स बॉन्ड सीरीज के एम से प्रेरित था।
संगीत
फिल्म के साउंडट्रैक की रचना इलैयाराजा ने की थी। इसमें कुल पाँच गीतों की रचना की गई, जिनमें से चार को साउंडट्रैक में शामिल किया गया। यह कंप्यूटर के माध्यम से रिकॉर्ड किया गया पहला भारतीय साउंडट्रैक एल्बम है।
सेमीबैच रिएक्टर
एक सामान्य बैच रिएक्टर में t=0 (समय) पर एकल हलचल-वाला टैंक (single stirred tank) अभिकारकों से भरा होता और यहीं पर रीऐक्शन होता है। हालांकि, एक सेमीबैच रिएक्टर में समय निकालने के साथ अधिक अभिकर्मक जोड़ पाना सम्भव होता है, जिससे प्रक्रिया में लचीलापन आता है। दोनों प्रकारों में सरगर्मी बहुत अच्छे से होती है, जिस कारण बैच और  सेमीबैच रिएक्टरों में एक समान संयोजन और तापमान ग्रहण किया जा सकता है।
वॉयस चैट
वॉयस चैट, अंतर्जाल के माध्यम से कंप्यूटर पर बात करने का एक साधन है। इसे वॉयस चैट प्रोटोकॉल भी कहते हैं और ये कंप्यूटर द्वारा संचार का एक तुल्यकालिक कॉन्फ्रेन्सिंग साधन है। इस सुविधा द्वारा इंटरनेट कनेक्शन का लाभ लेकर उपयोक्ता संसार भर में कहीं भी निःशुल्क बात कर सकते हैं। इसे ऑनलाइन या मोबाइल फोन से भी उपयोग में लाया जा सकता है। इसके लिये अनेक वॉयस चैट प्रोग्रामों की सहायता ली जाती है, जैसे स्काइप एक प्रसिद्ध वॉयस चैट प्रोग्राम है। इसके अलावा विभिन्न अन्य चर्चित वॉयस चैट प्रोग्राम उपलब्ध हैं, जो उपयोग में लाए जाते हैं, जैसे याहू मैसेंजर, एओएल इंस्टैंट मैसेंजर, इनस्पीक कम्युनिकेटर, विंडोज़ लाइव मैसेंजर, आदि। इन्हें कंप्यूटर पर इंटरनेट से निःशुल्क डाउनलोड किया जा सकता है। कंप्यूटर पर वॉयस चैट करते हुए हेडसेट लगाना आवश्यक होता है, जिसमें एक भी माइक्रोफोन लगा होता है। हेडसेट कम्प्यूटर से सीधे या यूएसबी पोर्ट पर जुड़ जाता है। कुछ हेडसेट माइक्रोफोन सहित आते हैं और कुछ में इसे अलग से लगाना होता है। इस तरह के हेडसेट ऑनलाइन वीडियो गेम्स खेलते समय भी प्रयोग होते हैं। इंटरनेट पर कई ऑनलाइन गेम्स ऐसे होते हैं, जिनमें खेलने वालों को आपस में ऑनलाइन वार्ता करना होता है, इसके लिये वॉयस चैट अच्छा माध्यम है। इसके अलावा भी कॉल सेंटरों में कार्यरत लोगों के लिए भी वॉयस चैट का प्रयोग अत्यावश्यक होता है। कई बार इनके क्लाइंट अंतर्राष्ट्रीय स्तर के होते हैं और सुदूर के क्षेत्रों में होते हैं, जिनसे समय समय पर चर्चाएं करनी होती हैं। वे अपने काम के लिए वॉयस चैट पर ही निर्भर रहते हैं।
व्यावसायिक कार्यों के साथ ही वॉयस चैट उन कंपनियों के लिए भी उपयोगी होती है, जिनके कार्यालय विश्व के अलग-अलग देशों में हैं। इससे उनमें काम करने वाले लोग यात्रा किए बिना ही साक्षात्कार और ऑनलाइन बैठकें व सम्मेलन (कॉन्फ्रेंसिंग) कर सकते हैं। इससे समय और धन की बचत होती है। अंतर्जाल पर जुड़ने वाले कैमरे, यानि वेबकैम के माध्यम से भी वॉयस चैट की जा सकती है। इसमें प्रायः अलग से हेडसेट के उपयोग की आवश्यकता नहीं रहती है, क्योंकि वेबकैम में माइक्रोफोन अंदर ही लगा होता है। इससे केवल बात ही नहीं कर सकते वरन कैमरे के द्वारा चित्रों व वीडियो का भी आदानप्रदान संभव होता है। दोनों ही उपयोक्ता एक दूसरे से इस प्रकार बात करते हैं, जैसे एक खिड़की से एक-दूसरे को देख रहे हों। यह तकनीक उन लोगों के लिए बहुत उपयोगी है, जो अपने परिवार और दोस्तों से दूर विदेशों में रहते हैं। इस श्रेणी में वीडियो कॉन्फ्रेंसिंग भी एक उन्नत चरण है। इसके प्रयोग से कई कंपनियां अपने अधिकारियों के सम्मेलन ऑनलाइन ही आयोजित करवा लेते हैं।
वॉयस चैट की सुविधा इंटरनेट के अलावा मोबाइल और फिक्स्ड लाइन (लैंडलाइन) फोन के माध्यम से करने की सुविधाएं भी अब फोन सेवा प्रदाता कंपनियों द्वारा दी जा रही हैं। एयरटेल के ब्रॉडबैंड और टेलीफोन सेवाओं के साथ वॉयस चैट भी आरंभ की गई है। फिक्स्ड लाइन पर वॉयस चैट की सुविधा से भी उपभोक्ता बिना अपनी पहचान बताए अन्य एयरटेल मोबाइल और फिक्स्ड लाइन के ग्राहकों से बात कर सकते हैं।
इथाइल 4-एमाइनोबेंजोएट
इथाइल 4-एमाइनोबेंजोएट एक कार्बनिक यौगिक है।